Gordon Brown (1951-) is 'n Britse politikus. Tot 10 Mei 2010 was hy die politieke leier van die Arbeidersparty en tot 11 Mei 2010 die Eerste Minister van die Verenigde Koninkryk. Hy het as Eerste Minister bedank nadat sy party die verkiesing van 6 Mei 2010 verloor het en sy party geen koalisie met die Liberaal-Demokrate kon vorm nie. Van 1997 tot 2007 was hy die Chancellor of the Exchequer (Minister van Finansies) in Tony Blair se regering. Hy is sedert 1983 'n lid van die Britse Laerhuis. James Gordon Brown is op 20 Februarie 1951 in Giffnock (naby Glasgow) in Skotland gebore. Hy is met Sarah Macaulay getroud. Hulle dogter, Jennifer Jane, het reeds as 'n baba gesterf. Hulle het twee seuns, John Macaulay en James Fraser. Brown is blind in sy linkeroog na 'n sportbesering en dra 'n glasoog. Brown het 'n PhD in geskiedenis aan die Universiteit van Edinburgh verwerf. Daarna het hy as 'n TV-joernalis gewerk. Hy is sedert 1983 'n Britse LP (lid van die parlement), aanvanklik vir Dunfermline East en sedert 2005 vir Kirkcaldy en Cowdenbeath.